**Oppimisen ja koulunkäynnin tuki Pielisjoen koulussa**

**Oppimisen ja koulunkäynnin tuki - Kolmiportainen tuki**

Erityisopettaja Teija Ryynänen 7.-luokat, 050-441 4559

Erityisopettaja Jukka Sivola, 8.-luokat, 050- 3634 594

Erityisopettajan Ulla Siippainen 9-luokat, 050-3644 144

Erityisopettaja Jari Kurttila JOPO, 050-517 9359

**Oppilaanohjaus**

Oppilaanohjaaja Mikko Varis, Hanna Parviainen sij. 16.8 – 29.9., 050-465 1185 (7ef, 8ef, 9ef)

Oppilaanohjaaja Miika Kinnunen, 050- 363 3001 (7abcd, 8abcd, 9abcd)

**Koulunkäynninohjaajat**

Erno Huovinen, Rauni Ikonen- Rautiainen, Jukka Salo, Krista Turunen ja Pekka Väistö

**Läksykerho**

Pielisjoen koulun läksykerhoajat: ma - to

Läksykerhon ohjaajat: Rauni Ikonen-Rautiainen, Jukka Salo, Pekka Väistö ja Erno Huovinen

|  |
| --- |
| **Oppilas- ja opiskelijahuolto** |

**Kouluterveydenhuoltopalvelut**

Kouluterveydenhoitaja Maarit Surakka: vastaanotto ma-ke ja pe, puhelintunti joka päivä klo 8-9,

p. 050-516 5481. Ilman ajanvarausta käynnit klo 12 -13.

**Terveystarkastukset** Terveydenhoitaja tapaa oppilaan jokaisella vuosiluokalla. Tapaamisessa keskustellaan oppilaan terveyteen, kasvuun ja kehitykseen sekä hyvinvointiin liittyvistä asioista. **Lääkärintarkastus on osa laajaa terveystarkastusta**, joka tehdään 8. luokan oppilaille. Terveystarkastuksista lähetetään erillinen ajanvarausilmoitus ja esitietolomake huoltajien täytettäväksi kotiin. Nuori täyttää sähköisen Hyvinvointikartta- kyselyn koulussa syksyn aikana. Oppilaan huoltajat kutsutaan laajaan terveystarkastukseen.

**Muut käynnit** Terveystarkastusten lisäksi terveydenhoitaja voi tavata oppilaita yksilöllisen tarpeen mukaisesti. Ajanvarauksen keskustelukäynnille voi varata puhelimitse puhelintunnin aikana tai tehdä sähköisesti netin kautta osoitteesta <https://eweb.pohjoiskarjala.net/webajanvaraus/app>.

**Koulupsykologipalvelut**

Koulupsykologi Riitta Tanskanen virkavapaalla, viransijainen koulupsykologi Tiina Meriläinen tavattavissa Pielisjoen koululla kouluterveydenhoitajan tilassa syyslukukauden ajan torstaisin.

**Koulukuraattoripalvelut**

Koulukuraattori Mari Westman on tavattavissa keskiviikkona ja perjantaina. Koulukuraattori tarjoaa keskusteluapua oppilaan koulunkäyntiin ja vapaa-aikaan liittyvissä asioissa, tukee ja auttaa oppilasta selviytymään mahdollisimman hyvin elämän eri tilanteissa sekä tukee huoltajia ja opettajia kasvatustehtävässä. Oppilas voi tulla kuraattorin luo joko omasta aloitteestaan tai huoltajan, opettajan tai terveydenhoitajan välityksellä.

*1.Oppimisentukiryhmä (OTR)*

Oppimisentukiryhmä käsittelee oppilaiden koulunkäyntiä, oppimisessa edistymistä ja oppimisen tuen järjestämistä. Ryhmän kokoonpano vaihtelee tapauskohtaisesti.

*2.Koulukohtainen yhteisöllinen oppilashuoltoryhmä (KOR)*

Yhteisöllistä oppilashuoltoa toteuttavat kaikki oppilashuollon toimijat. Yhteisöllinen oppilashuolto on luonteeltaan ennaltaehkäisevää. Yhteisöllisen oppilashuollon suunnittelemista, kehittämistä, toteuttamista ja arvioimista varten rehtori kokoaa koulukohtaisen oppilashuoltoryhmän, joka kokoontuu 2-6 kertaa lukuvuodessa ja tarvittaessa. Ryhmän kokoontumiset merkitään lukuvuosikalenteriin (ks. liite) ja ryhmä sopii lukuvuoden keskeiset teemat. Ryhmä tiedottaa oppilashuoltotyön toimintamalleista opetushenkilöstölle (pedanet sähköinen opehuone, opettajankokous, YS-aika: tiimit, luokkatasotyöryhmät), oppilaille (päivänavaus, erillinen tiedotustilaisuus, opo-tunnit, esim. koulukuraattorin vierailu luokassa) huoltajille (koulun kotisivut, rehtorin viesti wilmassa, vanhempainillat) ja yhteistyökumppaneille.

Rehtori kokoaa ja johtaa ryhmää. Ryhmän jäseniä ovat kouluterveydenhoitaja, koulupsykologi, koulukuraattori, oppilaanohjaajat ja erityisopettajat.

Tarvittaessa koulusta kutsutaan mukaan oppilaiden edustajia, esim. oppilaskunnan ja tukioppilaiden edustajat, huoltajien edustajat, KIVA-tiimin edustaja, turvallisuuspäällikkö, koulun henkilökunnan edustaja. Lisäksi voidaan kutsua koulun yhteistyökumppaneita.

Koulukohtaisessa oppilashuoltoryhmässä käsitellään esim. niitä toimia, joilla edistetään oppilaiden oppimista, hyvinvointia, terveyttä, sosiaalista vastuullisuutta, vuorovaikutusta ja osallisuutta sekä opiskeluympäristön terveellisyyttä, esteettömyyttä ja turvallisuutta. Siirtymävaiheiden sujuvuutta parannetaan eri oppilaitosten välisillä nivelpalavereilla

*3. Monialainen asiantuntijaryhmä (MAR)*

Yksilökohtaisen oppilashuollon tavoitteena on edistää yksittäisen oppilaan kehitystä, terveyttä, hyvinvointia ja oppimista. Yksilökohtaisen oppilashuollon järjestämisessä pyritään varhaiseen tukeen ja ongelmien ennaltaehkäisyyn. Sen tulee olla luottamuksellista ja salassa pidettävää. Opettajan tulee kuitenkin saada opetuksen järjestämisen kannalta välttämättömät tiedot. Oppilaalla on oikeus yksilökohtaiseen oppilashuoltoon huoltajan sitä estämättä tai kieltämättä.

Yksilökohtaisen oppilashuollon järjestämiseen liittyvät palvelut:

* + kouluterveydenhuoltopalvelut
  + koulupsykologipalvelut
  + koulukuraattoripalvelut

Monialainen asiantuntijaryhmä kootaan yksittäisen oppilaan tai oppilasryhmän tuen tarpeen selvittämiseksi ja tarvittavien oppilashuollonpalvelujen järjestämiseksi. Aloitteen ryhmän kokoamiseksi tekee se henkilö, jolle huoli oppilaan asiasta herää tai asia työtehtävien perusteella kuuluu. Ryhmän kokoajasta tulee vastuuhenkilö, joka kirjaa ja laatii oppilashuoltokertomuksen.

Monialaisen asiantuntijaryhmän työskentely edellyttää oppilaan ja/tai huoltajan kirjallisen suostumuksen (Huom! kirjallinen suostumus pyydetään molemmilta huoltajilta). Monialainen asiantuntijaryhmä konsultoi ja tekee yhteistyötä tarvittaessa koulun ulkopuolisten lasten ja nuorten asioita hoitavien tahojen kanssa. Yksilökohtaisen oppilashuollon on toteuduttava lakiin kirjatussa määräajassa (7vrk).

**Syyslukukausi 2017 – kevätlukukausi 2018**

1. ke 23.8.2017 klo 9-10 Koulukohtainen oppilashuoltoryhmä (KOR) JP

Ma 21.- ke 23.8.2017 7.-luokkien retket Vaivioon

Loput oppilashuollon kokoontumiset kirjataan oppilashuoltoryhmän toimintasuunnitelmaan ja ne raportoidaan kevään 2018 arviointiosassa.